Likumprojekts

**Grozījumi Fizisko personu datu aizsardzības likumā**

Izdarīt Fizisko personu datu aizsardzības likumā (Latvijas Republikas Saeimas un Ministru Kabineta Ziņotājs, 2000, 9.nr.; 2002, 23.nr.; 2007, 3., 8.nr.; 2008, 7.nr.; 2009, 14.nr.; Latvijas Vēstnesis, 2010, 78.nr.; 2012, 104.nr.) šādus grozījumus:

1. Izteikt 2.panta 9.punktu šādā redakcijā:

"9) **pārzinis** – fiziskā vai juridiskā persona, institūcija vai iestāde, kura pati vai kopā ar citiem nosaka personas datu apstrādes mērķus un apstrādes līdzekļus, kā arī atbild par personas datu apstrādi saskaņā ar šo likumu;".

2.  3.pantā:

izteikt otro daļu šādā redakcijā:

"(2) Šā panta pirmās daļas 3.punktā minētajos gadījumos pārzinis ieceļ pilnvaroto personu, kas ir Latvijas Republikā reģistrēta juridiskā persona vai Latvijas pilsonis, Latvijas nepilsonis vai ārvalstnieks, kuram ir izsniegta pastāvīgās uzturēšanās atļauja un dzīvesvietas adrese ir deklarēta Latvijā. Minētās personas pilnvarošana neatbrīvo pārzini no atbildības par šā likuma ievērošanu.";

papildināt pantu ar 2.1daļu šādā redakcijā:

"(21) Par šā panta otrajā daļā minētās personas iecelšanu pārzinis triju darbdienu laikā rakstveidā informē Datu valsts inspekciju."

3. Aizstāt 5.panta pirmajā daļā skaitļus un vārdus "9. un 11.pants" ar skaitļiem un vārdiem "9., 11. un 21.pants".

4.  8.pantā:

izslēgt pirmās daļas 1.punktā vārdus "un personas datu operatora";

izslēgt pirmās daļas 2.punktā vārdus "un pamatojums";

papildināt otro daļu ar 4.punktu šādā redakcijā:

"4) personas datu apstrādes tiesiskais pamats."

5.  9.pantā:

izslēgt pirmās daļas 1.punktā vārdus "un personas datu operatora";

izslēgt otro daļu;

izslēgt trešās daļas ievaddaļā vārdus "un otrā";

izslēgt trešās daļas 1.punktā vārdus "neinformējot par to datu subjektu";

aizstāt trešās daļas 2.punktā vārdus "vai nacionālā dokumentārā mantojuma veidošanai" ar vārdiem "nacionālā dokumentārā mantojuma veidošanai vai oficiālās publikācijas nodrošināšanai".

6. Papildināt 10.panta trešo daļu pēc vārdiem "nacionālā dokumentārā mantojuma veidošanai" ar vārdiem "vai oficiālās publikācijas nodrošināšanai".

7. Papildināt II nodaļu ar 14.1pantu šādā redakcijā:

"**14.1pants.**(1) Pārzini vai viņa iecelšanas kritērijus nosaka attiecīgi tie Eiropas Savienības vai Latvijas Republikas tiesību akti, kuri nosaka personas datu apstrādes mērķus, nosacījumus un līdzekļus.

(2) Ja personas datu apstrādei ir vairāki pārziņi un normatīvajos aktos nav noteikti katra pārziņa pienākumi, pārziņi rakstveidā vienojas par savstarpējiem pienākumiem, lai izpildītu šajā likumā minētās prasības."

8. Izteikt III nodaļas nosaukumu šādā redakcijā:

"**III nodaļa**

**Datu subjekta tiesības un pienākumi**".

9.  15.pantā:

izteikt otrās daļas otro teikumu šādā redakcijā:

"Datu subjektam sniedzamajā informācijā aizliegts iekļaut valsts institūcijas, kuras ir kriminālprocesa virzītāji, operatīvās darbības subjekti, vai citas institūcijas, par kurām likums aizliedz šādas ziņas izpaust nacionālās drošības, valsts aizsardzības, sabiedrības drošības, krimināltiesību jomā, kā arī nolūkā nodrošināt valsts finanšu intereses nodokļu lietās vai finanšu tirgus dalībnieku uzraudzību un makroekonomisko analīzi.";

izteikt trešās daļas ievaddaļu šādā redakcijā:

"(3) Datu subjektam ir tiesības pieprasīt arī šādu informāciju, ja vien šo informāciju izpaust nav aizliegts ar likumu nacionālās drošības, valsts aizsardzības, sabiedrības drošības, krimināltiesību jomā, kā arī nolūkā nodrošināt valsts finanšu intereses nodokļu lietās vai finanšu tirgus dalībnieku uzraudzību un makroekonomisko analīzi:";

izteikt trešās daļas 2.punktu šādā redakcijā:

"2) personas datu apstrādes mērķis, tiesiskais pamats un veids;";

papildināt trešo daļu ar 6.punktu šādā redakcijā:

"6) informāciju par iespēju izmantot šā panta pirmajā un otrajā daļā un šā likuma 16.panta pirmajā daļā minētās tiesības.";

papildināt pantu ar 3.1daļu šādā redakcijā:

"(31) Ja datu subjekts pieprasa informāciju attiecībā uz videonovērošanu, datu subjektam ir pienākums pēc pārziņa attiecīga pieprasījuma sniegt informāciju, kas nepieciešama datu subjekta un pieprasīto personas datu identificēšanai.";

izteikt ceturto daļu šādā redakcijā:

"(4) Datu subjektam ir tiesības mēneša laikā no attiecīga pieprasījuma iesniegšanas dienas (ne biežāk kā divas reizes gadā) bez maksas saņemt rakstveidā šajā pantā minēto informāciju vai pamatotu rakstveida atteikumu pilnībā vai daļēji sniegt šajā pantā minēto informāciju. Informāciju var atteikt izsniegt, ja datu subjekts atteicies sadarboties saskaņā ar šā panta 3.1daļu."

10.  17.pantā:

uzskatīt līdzšinējo panta tekstu par pirmo daļu;

papildināt pantu ar otro daļu šādā redakcijā:

"(2) Šā likuma 15.panta otro daļu un 16.pantu nepiemēro, ja personas datu apstrāde tiek veikta saskaņā ar normatīvajiem aktiem oficiālās publikācijas nodrošināšanai."

11.  18.pantā:

uzskatīt līdzšinējo panta tekstu par pirmo daļu;

papildināt pantu ar otro daļu šādā redakcijā:

"(2) Datu subjektam ir tiesības mēneša laikā no dienas, kad iesniegts pieprasījums par lēmuma pārskatīšanu, saņemt rakstveidā pārziņa pamatotu atbildi par pieprasījuma izskatīšanu."

12.  19.pantā:

uzskatīt līdzšinējo panta tekstu par pirmo daļu;

papildināt pantu ar otro daļu šādā redakcijā:

"(2) Datu subjektam ir tiesības mēneša laikā no dienas, kad iesniegts pieprasījums par personas datu apstrādes aizliegumu, saņemt rakstveidā pārziņa pamatotu atbildi par pieprasījuma izskatīšanu."

13. Aizstāt 20.pantā skaitli un vārdu "16.pantā" ar skaitļiem un vārdiem "16., 18. un 19.pantā".

14. Izteikt 21.pantu šādā redakcijā:

"**21.pants.** Pirms personas datu apstrādes uzsākšanas pārzinis reģistrē personas datu apstrādi Datu valsts inspekcijā vai norīko fizisko personu – datu aizsardzības speciālistu –, ja pārzinis:

1) paredz personas datus nodot valstij, kas nav Eiropas Savienības vai Eiropas Ekonomikas zonas dalībvalsts;

2) paredz personas datus apstrādāt, sniedzot finanšu vai apdrošināšanas pakalpojumus, veicot izlozes vai loterijas, tirgus vai sabiedriskā viedokļa pētījumus, personāla atlasi vai personāla novērtēšanu kā komercdarbības veidu, sniedzot parāda atgūšanas pakalpojumus un kredītinformācijas apstrādes pakalpojumus kā komercdarbības veidu;

3) veic sensitīvo personas datu apstrādi, izņemot gadījumus, ja minēto datus apstrādi veic grāmatvedības, personāla uzskaites (darba tiesisko attiecību) mērķiem vai ja to veic reliģiskās organizācijas;

4) apstrādā personas datus attiecībā uz noziedzīgiem nodarījumiem, sodāmību un sodiem administratīvo pārkāpumu lietās;

5) veic videonovērošanu, saglabājot personas datus;

6) veic ģenētisko datu apstrādi."

15.  22.pantā:

izteikt trešo daļu šādā redakcijā:

"(3) Reģistrējot personas datu apstrādi, Datu valsts inspekcija izsniedz pārzinim vai viņa pilnvarotai personai lēmumu par datu apstrādes reģistrāciju. Personas datu apstrādes reģistrācijas apliecību Datu valsts inspekcija izsniedz par maksu saskaņā ar Ministru kabineta apstiprinātu maksas pakalpojumu cenrādi pēc to šā likuma 21.pantā minēto personu pieprasījuma, kuras vēlas uzsākt personas datu apstrādi.";

izslēgt septītās daļas ievaddaļā vārdus "kā arī anulē personas datu apstrādes reģistrācijas apliecību".

16. Papildināt 23.panta pirmo daļu ar 4.punktu šādā redakcijā:

"4) personas datu apstrādei nosaka pirmsreģistrācijas pārbaudi saskaņā ar šā likuma 22.panta otro daļu."

17.  26.pantā:

izteikt otro daļu šādā redakcijā:

"(2) Valsts un pašvaldības institūcijas un privātpersonas, kurām deleģēti pārvaldes uzdevumi, sagatavo personas datu apstrādes atbilstības novērtējumu, ietverot tajā arī riska analīzi un pārskatu par informācijas drošības jomā veiktajiem pasākumiem.";

papildināt pantu ar 2.1daļu šādā redakcijā:

"(21) Nosacījumus personas datu apstrādes atbilstības novērtējumam, tā sagatavošanas un iesniegšanas kārtību, kā arī termiņu nosaka Ministru kabinets."

18.  28.pantā:

izteikt pirmo daļu šādā redakcijā:

"(1) Personas datus var nodot citai valstij vai starptautiskajai organizācijai, kas nav Eiropas Savienības vai Eiropas Ekonomikas zonas dalībvalsts vai starptautiska organizācija, ja šī valsts vai starptautiskā organizācija nodrošina tādu datu aizsardzības pakāpi, kas atbilst attiecīgajai datu aizsardzības pakāpei Latvijā.";

aizstāt otrās daļas ievaddaļā vārdus "un tiek ievērots" ar vārdiem "vai tiek ievērots";

papildināt otrās daļas 1.punktu pēc vārda "piekrišana" ar vārdiem "personas datu nodošanai";

svītrot ceturtās daļas trešo teikumu;

papildināt pantu ar 4.1 un 4.2 daļu šādā redakcijā:

"(41) Izņēmumi šā panta ceturtajā daļā minēto prasību pildīšanā ir pieļaujami, ja:

1) pārzinis nodrošina, ka uz viņu attiecas saistošie uzņēmuma noteikumi, kas ietver personas datu apstrādes un aizsardzības principus, nodrošina datu subjektu tiesības un ir apstiprināti vienā no Eiropas Savienības dalībvalstu personas datu aizsardzības uzraudzības iestādēm;

2) pārzinis noslēdz līgumu atbilstoši Eiropas Komisijas apstiprinātām līguma standartklauzulām par personas datu nosūtīšanu uz trešajām valstīm.

(42) Šā panta 4.1daļā minētie izņēmumi neattiecas uz starptautiskās sadarbības, nacionālās drošības un krimināltiesību jomu, un minētajās jomās līgumu par personas datu nodošanu neslēdz."

19.  29.pantā:

aizstāt trešās daļas 1.punktā vārdus "nodrošināt valstī" ar vārdu "uzraudzīt";

izteikt trešās daļas 2.punktu šādā redakcijā:

"2) pieņemt lēmumus un izskatīt sūdzības, kas saistītas ar personas datu aizsardzību un iesniegtas saskaņā ar šā likuma 20.pantu;";

izteikt trešās daļas 4.punktu šādā redakcijā:

"4) ierosināt un veikt darbības, kā arī pieņemt lēmumus, kas vērsti uz efektīvāku personas datu aizsardzību;";

papildināt ceturto daļu ar 8.punktu šādā redakcijā:

"8) veikt Datu valsts inspekcijas uzdevumu īstenošanai nepieciešamo personas datu, tai skaitā sensitīvo personas datu, apstrādi."

20. Papildināt pārejas noteikumus ar 8. un 9.punktu šādā redakcijā:

"8. Šā likuma 3.panta otrajā daļā minētās prasības pārziņa ieceltai pilnvarotai personai stājas spēkā 2014.gada 1.decembrī.

9. Ministru kabinets līdz 2014.gada 1.martam izdod šā likuma 26.panta 2.1daļā minētos Ministru kabineta noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2014.gada 1.martam ir spēkā Ministru kabineta 2009.gada 17.novembra noteikumi Nr.1322 "Prasības audita atzinumam par personas datu apstrādi valsts un pašvaldību institūcijās"."

Tieslietu ministrs

Jānis Bordāns